Kampung Malima

Kampung Malima ialah sebuah kampung yang terletak dalam Bahagian Pedalaman yakni di Daerah Kecil Sook, negeri Sabah, Malaysia. Ia merupakan salah sebuah kampung di bawah Mukim Tulid. Jumlah penduduk yang menetap di petempatan ini ialah seramai 450 orang serta jumlah rumah yang terdapat pula ialah sebanyak 48 buah.

Kemudahan 
Dari segi pendidikan, Kampung Malima mempunyai sebuah sekolah rendah sahaja yang diberi nama berdasarkan nama kampung ini, Sekolah Kebangsaan Malima. Sekolah ini mempunyai jumlah pelajar seramai 135 orang pada tahun 2020. Kampung Malima juga mempunyai sebuah masjid, Masjid Al-Muhajirin Kampung Malima yang digunakan sebagai pusat beribadah bagi masyarakat beragama Islam di kawasan sekitar. Selain itu juga, ia juga mempunyai sebuah dewan serbaguna. Ia dibina pada tahun 2015 dan siap pada tahun tersebut. Segala acara/majlis akan diadakan di dewan tersebut. Tambahan pula, ia juga mempunyai bekalan elektrik yang diuruskan oleh Sabah Electricity manakala bekalan air diuruskan oleh Jabatan Air Sook. Di Kampung Malima juga terdapat Pusat Internet 1Malaysia dan sebuah padang untuk kegunaan setempat.

Ekonomi 
Ekonomi utama di Kampung Malima ialah pertanian. Kampung Malima kaya akan tanaman kelapa sawit, getah, keladi dan pisang. Kebanyakkannya penduduk berkerja sendiri seperti memotong getah dan menanam kelapa sawit.

Pentadbiran 
Kampung Malima mempunyai seorang ketua kampung yang bertanggungjawab menjaga keselamatan serta ketenteraman penduduk setempat di setiap kawasan kampung. Pemegang jawatan bagi ketua kampung ialah Sakim Lakiman.

Rujukan

Pautan luar 
 Pusat Internet 1Malaysia Kampung Malima 

Malima